als_Latn dik_Latn sag_Latn
Sa me sipër është vendosur nga drejtuesit e shtëpisë britanike te McLaren, pas këshillave te mjekeve te cilat kane analizuar gjendjen shëndetësore te pilotit asturian.
Edhe pse sipas tyre, Alonso i ka te gjitha parametrat shëndetësore ne nivelin e kërkuar për një pilot te Formula 1, një mase e tille është e nevojshme te merret për te shmangur çdo te papritur dhe rrezik qe mund te ndikonte ne shëndetin e tij, nga ndonjë incident tjetër i mundshëm.
Ne fakt lajmi kish kohe qe qarkullonte dhe tashme ai është bere zyrtar. I pari qe foli për mundësinë e tërheqjes se Alonso-s nga Çmimi i Madh i Australisë qe është i pari ne kalendarin e Kampionatit Botëror te Formula 1 për ketë vit, ishte team principal-i i skuadrës McLaren, Ron Dennis.
Ndërkohë qe mbetet ende mister shkaku i vërtetë qe çoi ne incidentin e pazakonte te dy here kampionit te botes Alonso. Ndërsa skuadra përjashton çdo mundësi qe incidenti te ishte pasoje e një shkarkimi elektrik ne makine. Sipas Dennis, gjate përplasjes, Alonso ka goditur kaskën mbrojtëse dhe ka mbetur i pavetëdijshëm për disa momente. Piloti spanjoll nuk ka pësuar ndonjë komocion cerebral, edhe pse ka manifestuar simptoma, sikurse humbja e kujtesës, çka beri qe ai te qëndrojë për disa dite ne mjediset e një spitali te zonës.
Gjithsesi sigurojnë nga McLaren, Fernando Alonso do te jete gati për Çmimin e Madh te Malajzisë ne 29 Mars.
als_Latn als_Latn als_Latn als_Latn als_Latn